תשובה הודאה גמורה היא זו ומעתה אין יכול לוי לטעון שלא היה של ראובן שכבר הודה. אבל שמעון צריך לעשות מחאה תוך שלש דיכול לוי לטעון חזרתי ולקחתיו ממנו כשידעתי שלא היה של רחל אלא של שמעון או שהיה לשמעון תביעה עליו לקחתיו ממנו דאמינא אזבון דינאי. ומה ששאלתם שלא נכתב עדין שטר ההודאה ושאלתם אם יש להוסיף עוד בשטר ההודאה כדי שיהא ממנה ראיה ביד שמעון כשיתבע השדה מלוי. אומר אני שאם הוסיף בשטר ההודאה כן ולא יהא רשות בידי לעולם לטעון שחזרתי וזכיתי בשדה זו מכח מכר או מתנה שמכרתו או נתתו לי רחל או א' מב"כ ראובן בעלה. אלא יברר טענתו בשטר או בעדים כשרים אם הוסיף וכתב כן לא יוכל לוי לשוב ולטעון שום דבר.